โบรกฯแนะปรับพอร์ต หุ้นกลุ่มสื่อสารADVANC-DIF เตรียม Outperform
โบรกฯชี้ ประเด็นข่าว JAS อาจถูกยึดใบอนุญาตฯ ส่งผลบวกต่อ ADVANC ขณะที่นักลงทุนอาจปรับพอร์ตจาก JASIF มาเล่น DIF ที่เด่นในเรื่องปันผลสูง
12 ก.พ. 2559

บล.เคจีไอ (ประเทศไทย) ระบุในบทวิเคราะห์ (12 ก.พ.) ว่า จากประเด็นข่าวบริษัทจัสมิน อินเตอร์เนชั่นแนล จำกัด (มหาชน) หรือ JAS อาจถูกยึดใบอนุญาตประกอบธุรกิจหากไม่จ่ายเงินประมูล 4G ตามกำหนดเวลา (ล่าสุดข่าวธนาคารกรุงเทพ จำกัด (มหาชน) หรือ BBL ยังไม่อนุมัติสินเชื่อ) นั้นทำให้บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC และกองทุนรวมโครงสร้างพื้นฐานโทรคมนาคม ดิจิทัล หรือ DIF เป็นหุ้นเด่นที่มีโอกาส Outperform
โดย ADVANC ได้อานิสงส์ในเรื่องการที่จะยังไม่มีคู่แข่งใหม่มาแย่งส่วนแบ่งตลาดฯ ส่วน DIF ที่เด่นในเรื่องปันผลสูง เป็นกองทุน Infrastructure fund ที่นักลงทุนอาจปรับพอร์ต Switching มาแทน JASIF